title: 2010/113/ΚΕΠΠΑ: Απόφαση 2010/113/ΚΕΠΠΑ του Συμβουλίου, της 22ας Φεβρουαρίου 2010 , για την παράταση της εντολής του ειδικού εντεταλμένου της Ευρωπαϊκής Ένωσης για την αφρικανική Περιοχή των Μεγάλων Λιμνών

text:
               23.2.2010

               EL

               Επίσημη Εφημερίδα της Ευρωπαϊκής Ένωσης

               L 46/30

         ΑΠΌΦΑΣΗ 2010/113/ΚΕΠΠΑ ΤΟΥ ΣΥΜΒΟΥΛΊΟΥ
   της 22ας Φεβρουαρίου 2010
   για την παράταση της εντολής του ειδικού εντεταλμένου της Ευρωπαϊκής Ένωσης για την αφρικανική Περιοχή των Μεγάλων Λιμνών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   την πρόταση της υπάτου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 15 Φεβρουαρίου 2007, το Συμβούλιο υιοθέτησε την κοινή δράση 2007/112/ΚΕΠΠΑ (1) για τον διορισμό του κ. Roeland VAN DE GEER, ως ειδικού εντεταλμένου της Ευρωπαϊκής Ένωσης (ΕΕΕΕ) για την αφρικανική Περιοχή των Μεγάλων Λιμνών.

               (2)

               Στις 16 Φεβρουαρίου 2009, το Συμβούλιο υιοθέτησε την κοινή δράση 2009/128/ΚΕΠΠΑ (2) για την τροποποίηση και την παράταση της εντολής του ΕΕΕΕ μέχρι τις 28 Φεβρουαρίου 2010.

               (3)

               Η εντολή του ΕΕΕΕ θα πρέπει να παραταθεί μέχρι τις 31 Αυγούστου 2010. Η εντολή μπορεί, ωστόσο, να λήξει ενωρίτερα, εφόσον το αποφασίσει το Συμβούλιο, βάσει σύστασης της υπάτου εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ) μετά την έναρξη ισχύος της απόφασης για τη σύσταση της Ευρωπαϊκής Υπηρεσίας Εξωτερικής Δράσης.

               (4)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να υπονομεύσει τους στόχους της κοινής εξωτερικής πολιτικής και πολιτικής ασφαλείας, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   Η εντολή του κ. Roeland VAN DE GEER, ως ειδικού εντεταλμένου της Ευρωπαϊκής Ένωσης (EEEE) για την αφρικανική Περιοχή των Μεγάλων Λιμνών, παρατείνεται μέχρι τις 31 Αυγούστου 2010. Η εντολή του ΕΕΕΕ μπορεί να λήξει ενωρίτερα, εφόσον το αποφασίσει το Συμβούλιο, βάσει σύστασης της ΥΕ μετά την έναρξη ισχύος της απόφασης για τη σύσταση της Ευρωπαϊκής Υπηρεσίας Εξωτερικής Δράσης.
   Άρθρο 2
   Στόχοι πολιτικής
   Η εντολή του ΕΕΕΕ βασίζεται στους στόχους πολιτικής της Ευρωπαϊκής Ένωσης (ΕΕ) όσον αφορά την περαιτέρω σταθεροποίηση και παγίωση της μετασυγκρουσιακής κατάστασης στην αφρικανική Περιοχή των Μεγάλων Λιμνών, με ιδιαίτερη προσοχή στην περιφερειακή διάσταση των εξελίξεων στις χώρες της περιοχής. Οι στόχοι αυτοί, οι οποίοι προωθούν τη συμμόρφωση προς τους βασικούς κανόνες της δημοκρατίας και της χρηστής διακυβέρνησης, συμπεριλαμβανομένου του σεβασμού των ανθρωπίνων δικαιωμάτων και του κράτους δικαίου, περιλαμβάνουν τα εξής:

               α)

               ενεργό και αποτελεσματική συμβολή σε συγκροτημένη, βιώσιμη και υπεύθυνη πολιτική της Ένωσης στην αφρικανική Περιοχή των Μεγάλων Λιμνών και προώθηση μιας συνεπούς συνολικής προσέγγισης της Ένωσης έναντι της περιοχής. Ο ΕΕΕΕ υποστηρίζει το έργο της ΥΕ στην περιοχή·

               β)

               διασφάλιση ότι θα συνεχισθεί η δέσμευση της Ένωσης υπέρ των διαδικασιών σταθεροποίησης και ανασυγκρότησης στην περιοχή, μέσω μιας ενεργού παρουσίας επιτοπίως και στα αρμόδια διεθνή φόρα, με τη διατήρηση επαφών με τους βασικούς πρωταγωνιστές και με τη συμβολή στη διαχείριση της κρίσης·

               γ)

               συμβολή στη διαμόρφωση της κατάστασης μετά τη μεταβατική φάση στη Λαϊκή Δημοκρατία του Κονγκό (ΛΔΚ), ιδίως όσον αφορά την πολιτική διαδικασία εδραίωσης των νέων θεσμών και καθορισμού ευρύτερου διεθνούς πλαισίου πολιτικών διαβουλεύσεων και συντονισμού με τη νέα κυβέρνηση·

               δ)

               συμβολή, σε στενή συνεργασία με τα Ηνωμένη Έθνη και την ειρηνευτική αποστολή τους στη ΛΔΚ (MONUC), στις διεθνείς προσπάθειες υποστήριξης για την επιδίωξη μιας εκ βάθρων μεταρρύθμισης του τομέα της ασφάλειας στη ΛΔΚ, ιδίως εν όψει του συντονιστικού ρόλου που η Ένωση είναι έτοιμη να αναλάβει σε αυτό το πλαίσιο·

               ε)

               συμβολή στην εφαρμογή των ενδεδειγμένων μέτρων παρακολούθησης μετά τη διεθνή διάσκεψη της Περιοχής των Μεγάλων Λιμνών, ιδίως με την καθιέρωση στενών επαφών με τη Γραμματεία των Μεγάλων Λιμνών και τον Εκτελεστικό Γραμματέα της, καθώς και με την Τρόικα του μηχανισμού παρακολούθησης και συνέχειας και με την προώθηση σχέσεων καλής γειτονίας στην περιοχή·

               στ)

               αντιμετώπιση του πάντοτε σημαντικού προβλήματος των ένοπλων ομάδων που δρουν διασυνοριακά, με κίνδυνο την αποσταθεροποίηση των χωρών της περιοχής και την επιδείνωση των εσωτερικών τους προβλημάτων·

               ζ)

               συμβολή στη μετασυγκρουσιακή σταθεροποίηση στο Μπουρούντι, τη Ρουάντα και την Ουγκάντα, ιδίως με την υποστήριξη των ειρηνευτικών διαπραγματεύσεων με ένοπλες ομάδες, όπως η FNL και ο LRA.

         Άρθρο 3
   Εντολή
   Προς επίτευξη των στόχων πολιτικής της Ένωσης, η εντολή του ΕΕΕΕ συνίσταται στα εξής:

               α)

               δημιουργία και διατήρηση στενής επαφής με τις χώρες της Περιοχής των Μεγάλων Λιμνών, τα Ηνωμένα Έθνη, την Αφρικανική Ένωση, σημαντικές αφρικανικές χώρες και τους κύριους εταίρους της ΛΔΚ και της Ένωσης, καθώς επίσης με περιφερειακούς και υποπεριφερειακούς αφρικανικούς οργανισμούς, άλλες ενδιαφερόμενες τρίτες χώρες και άλλους σημαντικούς περιφερειακούς ηγέτες·

               β)

               παροχή συμβουλών και υποβολή εκθέσεων σχετικά με τις δυνατότητες της ΕΕ Ένωσης να στηρίξει τη σταθεροποιητική διαδικασία, καθώς και για τον καλύτερο τρόπο υλοποίησης των πρωτοβουλιών της Ένωσης·

               γ)

               παροχή συμβουλών και συνδρομής όσον αφορά τη μεταρρύθμιση του τομέα της ασφάλειας (ΜΤΑ) στη ΛΔΚ·

               δ)

               συμβολή στην παρακολούθηση της εφαρμογής των συμπερασμάτων της Διεθνούς Διάσκεψης της Περιοχής των Μεγάλων Λιμνών, ιδίως μέσω της στήριξης πολιτικών που χαράσσονται στην περιοχή για την επίτευξη της μη βίαιης επίλυσης των διενέξεων και της από κοινού άμυνας καθώς και για την περιφερειακή συνεργασία, με την προαγωγή των ανθρωπίνων δικαιωμάτων και του εκδημοκρατισμού, της χρηστής διακυβέρνησης, της δικαστικής συνεργασίας, και της καταπολέμησης της ατιμωρησίας και της παράνομης εκμετάλλευσης των φυσικών πόρων·

               ε)

               συμβολή στην καλύτερη κατανόηση του ρόλου της Ένωσης εκ μέρους των φορέων διαμόρφωσης της κοινής γνώμης στην περιοχή·

               στ)

               συμβολή, εφόσον ζητηθεί, στη διαπραγμάτευση και την εφαρμογή των ειρηνευτικών συμφωνιών και των συμφωνιών κατάπαυσης του πυρός μεταξύ των μερών και ανάληψη διπλωματικής δράσης με τα μέρη σε περίπτωση μη συμμόρφωσης προς τους όρους των εν λόγω συμφωνιών· στο πλαίσιο των διεξαγόμενων διαπραγματεύσεων με τον LRA, οι δραστηριότητες αυτές θα πρέπει να διεξαχθούν σε στενή συνεργασία με τον ΕΕΕΕ για το Σουδάν·

               ζ)

               συμβολή στην εφαρμογή της πολιτικής ανθρωπίνων δικαιωμάτων της Ένωσης και των κατευθυντήριων γραμμών της Ένωσης για τα ανθρώπινα δικαιώματα, ιδίως των κατευθυντήριων γραμμών της Ένωσης για τα παιδιά στις ένοπλες συγκρούσεις, και της πολιτικής της Ένωσης σχετικά με την απόφαση 1325 (2000) του Συμβουλίου Ασφαλείας των ΗΕ για τις γυναίκες, την ειρήνη και την ασφάλεια, μεταξύ άλλων με την παρακολούθηση της κατάστασης και την υποβολή εκθέσεων για τις εξελίξεις ως προς το θέμα αυτό.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής του και ενεργεί υπό την εξουσία της ΥΕ.
   2.   Η Επιτροπή Πολιτικής και Ασφάλειας (ΕΠΑ) αποτελεί προνομιούχο συνομιλητή του ΕΕΕΕ και συνιστά το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική στήριξη στο πλαίσιο της εντολής του και με την επιφύλαξη των εξουσιών της ΥΕ.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το χρονικό διάστημα από 1ης Μαρτίου 2010 έως 31 Αυγούστου 2010, ανέρχεται σε 1 065 000 EUR.
   2.   Οι δαπάνες που χρηματοδοτούνται από το ποσό που ορίζεται στην παράγραφο 1 είναι επιλέξιμες από την 1η Μαρτίου 2010. Η διαχείριση των δαπανών γίνεται σύμφωνα με τις διαδικασίες και τους κανόνες που εφαρμόζονται στο γενικό προϋπολογισμό της Ένωσης.
   3.   Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των πλαισίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα διαθέτει την εμπειρογνωμοσύνη σε ειδικά ζητήματα πολιτικής που απαιτεί η εντολή. Ο ΕΕΕΕ ενημερώνει πάραυτα το Συμβούλιο και την Επιτροπή για τη σύνθεση της ομάδας του.
   2.   Τα κράτη μέλη και τα θεσμικά όργανα της Ένωσης μπορούν να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του αποσπασμένου από κράτος μέλος ή από θεσμικό όργανο της Ένωσης προσωπικού στον ΕΕ, καλύπτονται από το κράτος μέλος ή το θεσμικό όργανο της Ένωσης, αντιστοίχως. Μπορούν επίσης να τοποθετηθούν εμπειρογνώμονες παρά τω ΕΕΕΕ, οι οποίοι είναι αποσπασμένοι από τα κράτη μέλη στη Γενική Γραμματεία του Συμβουλίου. Το διεθνές συμβασιούχο προσωπικό έχει την ιθαγένεια κράτους μέλους.
   3.   Όλο το αποσπασμένο προσωπικό παραμένει υπό τη διοικητική εξουσία του αποστέλλοντος κράτους μέλους ή του θεσμικού οργάνου της Ένωσης και εκτελεί τα καθήκοντά του και ενεργεί υπέρ της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και των μελών του προσωπικού του συμφωνούνται από κοινού με το φιλοξενούν μέρος/ τα φιλοξενούντα μέρη, ανάλογα με την περίπτωση. Τα κράτη μέλη και η Επιτροπή παρέχουν την απαιτούμενη υποστήριξη για το σκοπό αυτό.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές ασφαλείας και τους στοιχειώδεις κανόνες που θεσπίσθηκαν με την απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου (3), ιδίως κατά τη διαχείριση των διαβαθμισμένων πληροφοριών της ΕΕ.
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου μεριμνούν ώστε να παρέχεται πρόσβαση στον ΕΕΕΕ σε κάθε σχετική πληροφορία.
   2.   Οι αντιπροσωπίες της Ένωσης και/ή τα κράτη μέλη, ανάλογα με την περίπτωση, παρέχουν υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που εκτελεί επιχειρησιακά καθήκοντα εκτός της Ένωσης, δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή του και με την κατάσταση της ασφάλειας στη γεωγραφική περιοχή που υπάγεται στην αρμοδιότητά του, για την ασφάλεια του συνόλου του προσωπικού υπό την άμεση εξουσία του, κυρίως δε:

               α)

               καταρτίζει ειδικό σχέδιο ασφάλειας για την αποστολή, βασισμένο στην καθοδήγηση της Γενικής Γραμματείας του Συμβουλίου, που περιλαμβάνει ειδικά υλικά, οργανωτικά και διαδικαστικά μέτρα ασφάλειας, που διέπουν τη διαχείριση της ασφάλειας κινήσεων του προσωπικού προς την περιοχή αποστολής, καθώς και εντός αυτής, καθώς και τη διαχείριση συμβάντων που αφορούν την ασφάλεια, συμπεριλαμβανομένου ενός σχεδίου έκτακτης ανάγκης και εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο αποστολής·

               γ)

               μεριμνά ώστε όλα τα μέλη της ομάδας του που θα αναπτυχθούν εκτός της Ένωσης, συμπεριλαμβανομένου του προσωπικού που προσλαμβάνεται επί τόπου, να έχουν λάβει την κατάλληλη κατάρτιση όσον αφορά την ασφάλεια προτού ή μόλις φθάσουν στην περιοχή αποστολής τους, με βάση τις διαβαθμίσεις κινδύνου που έχει ορίσει η Γενική Γραμματεία του Συμβουλίου για τον τόπο αποστολής·

               δ)

               μεριμνά για την εφαρμογή όλων των εγκεκριμένων συστάσεων που έχουν διατυπωθεί στα πλαίσια των τακτικών αξιολογήσεων ασφάλειας και υποβάλλει γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των ενδιάμεσων εκθέσεων και των εκθέσεων σχετικά με την εκτέλεση της εντολής στην ΥΕ, στο Συμβούλιο και στην Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά γραπτές και προφορικές εκθέσεις στην ΥΕ και στην ΕΠΑ. Ο ΕΕΕΕ υποβάλλει επίσης εκθέσεις, ανάλογα με τις ανάγκες, στις ομάδες και επιτροπές του Συμβουλίου. Τακτικές γραπτές εκθέσεις διανέμονται μέσω του δικτύου COREU. Κατόπιν σύστασης της ΥΕ ή της ΕΠΑ, ο ΕΕΕΕ μπορεί να υποβάλει εκθέσεις στο Συμβούλιο Εξωτερικών Υποθέσεων.
   Άρθρο 12
   Συντονισμός
   1.   Ο ΕΕΕΕ προάγει τη συνοχή μεταξύ των παραγόντων κοινής εξωτερικής πολιτικής και πολιτικής ασφάλειας / κοινής πολιτικής ασφάλειας και άμυνας, και τον συνολικό πολιτικό συντονισμό της Ένωσης. Ο ΕΕΕΕ συμβάλλει στη συνεκτική εμπλοκή όλων των επιτόπιων μέσων της Ένωσης για την επίτευξη των πολιτικών στόχων της Ένωσης. Οι δραστηριότητες του ΕΕΕΕ συντονίζονται με εκείνες της Επιτροπής, καθώς και με τις δραστηριότητες άλλων ΕΕΕΕ που δραστηριοποιούνται στην περιοχή, ανάλογα με την περίπτωση. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπίες της Ένωσης.
   2.   Επί τόπου, διατηρείται στενή επαφή με τους αρχηγούς αντιπροσωπιών της Ένωσης και τους αρχηγούς αποστολής των κρατών μελών. Καταβάλλουν κάθε δυνατή προσπάθεια προκειμένου να συνδράμουν τον ΕΕΕΕ στην εκπλήρωση της εντολής του. Ο ΕΕΕΕ συνεργάζεται επίσης επί τόπου με άλλους διεθνείς και περιφερειακούς παράγοντες.
   3.   Ο ΕΕΕΕ μεριμνά για τη συνοχή μεταξύ των δραστηριοτήτων της αποστολής της Ευρωπαϊκής Ένωσης για την παροχή συμβουλών και σε ό,τι αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) και την αστυνομική αποστολή της Ευρωπαϊκής Ένωσης όσον αφορά τη μεταρρύθμιση του τομέα της ασφάλειας (SSR) και τη διασύνδεσή της με το σύστημα δικαιοσύνης στη Λαϊκή Δημοκρατία του Κονγκό (EUPOL RD Congo) και παρέχει στους επικεφαλής των αποστολών αυτών επιτόπια πολιτική καθοδήγηση. Ο ΕΕΕΕ συμβάλλει επίσης στο συντονισμό με άλλους διεθνείς παράγοντες που εμπλέκονται στη μεταρρύθμιση του τομέα της ασφάλειας στη ΛΔΚ. Ο ΕΕΕΕ και ο διοικητής μη στρατιωτικών επιχειρήσεων διαβουλεύονται μεταξύ τους, ανάλογα με την περίπτωση.
   Άρθρο 13
   Επανεξέταση
   Η υλοποίηση της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στην ΥΕ, στο Συμβούλιο και στην Επιτροπή έκθεση για την εκτέλεση της εντολής του κατά τη λήξη της.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημερομηνία της εκδόσεώς της.
   Εφαρμόζεται από την 1η Μαρτίου 2010.
   Άρθρο 15
   Δημοσίευση
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Φεβρουαρίου 2010.

            Για το Συμβούλιο

            Η Πρόεδρος

         C. ASHTON

      (1)  ΕΕ L 46 της 16.2.2007, σ. 79.

      (2)  ΕΕ L 46 της 17.2.2009, σ. 36.

      (3)  ΕΕ L 101 της 11.4.2001, σ. 1.


Avis juridique important

|

31986D0034

86/34/ΕΟΚ: Απόφαση της Επιτροπής της 12ης Φεβρουαρίου 1986 για την περάτωση της διαδικασίας αντιντάμπινγκ σχετικά με τις εισαγωγές ηλεκτρονικών γραφομηχανών που κατασκευάζονται από την Nakajima All Precision Co. Ltd, καταγωγής Ιαπωνίας

Επίσημη Εφημερίδα αριθ. L 040 της 15/02/1986 σ. 0029 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Φεβρουαρίου 1986  για την περάτωση της διαδικασίας αντιντάμπινγκ σχετικά με τις εισαγωγές ηλεκτρονικών γραφομηχανών που κατασκευάζονται από την Nakajima All Precision Co Ltd, καταγωγής Ιαπωνίας  (86/34/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 9,  Μετά από διαβούλευση στο πλαίσιο της Συμβουλευτικής Επιτροπής όπως προβλέπεται στον προαναφερόμενο κανονισμό,  Εκτιμώντας ότι:  Α. Προσωρινή δράση  (1) Η Επιτροπή, με τον κανονισμό (ΕΟΚ) αριθ. 2812/85 (2), επέβαλε προσωρινό δασμό αντιντάμπινγκ στις εισαγωγές ηλεκτρονικών γραφομηχανών που κατασκευάζονται από την Nakajima All Precision Co Ltd (Nakajima), καταγωγής Ιαπωνίας.  Β. Μεταγενέστερη διαδικασία  (2) Μετά την επιβολή του προσωρινού δασμού, η Nakajima και ένας μη συνδεόμενος εισαγωγέας ζήτησαν και έγιναν δεκτοί σε ακρόαση από την Επιτροπή. Η Επιτροπή τους ενημέρωσε λεπτομερώς σχετικά με τα γεγονότα βάσει των οποίων έκανε τις προσωρινές της διαπιστώσεις. Η Nakajima και ο μη συνδεόμενος εισαγωγέας έκαναν επίσης γραπτές παρατηρήσεις γνωστοποιώντας τις απόψεις τους σχετικά με τα πορίσματα.  (3) Μετά από αίτησή της, η Nakajima ενημερώθηκε επίσης σχετικά με τα βασικότερα γεγονότα και τις παρατηρήσεις βάσει των οποίων η Επιτροπή είχε την πρόθεση να προτείνει την επιβολή οριστικού δασμού και την οριστική είσπραξη των ποσών που κατατέθηκαν ως ασφάλεια μέσω του προσωρινού δασμού. Καθορίστηκε περίοδος μέσα στην οποία μπορούσε να κάνει παρατηρήσεις μετά από αυτές τις συναντήσεις κοινολόγησης. Οι παρατηρήσεις της ελήφθηκαν υπόψη.  (4) Επειδή πέρασε σημαντικό χρονικό διάστημα από την έναρξη της διαδικασίας τον Μάρτιο 1984 και επειδή τα προσωρινά συμπεράσματα έγιναν με βάση περίοδο δώδεκα μηνών, πριν από την έναρξη αυτής της διαδικασίας, και η διαδικασία, όσον αφορά τη Nakajima, είχε εν τω μεταξύ περατωθεί και εν συνεχεία κινηθεί εκ νέου, θεωρήθηκε σκόπιμο να γίνουν οι οριστικές διαπιστώσεις με βάση μια αναπροσαρμοσμένη περίοδο έρευνας. Η περίοδος που επιλέχθηκε για το σκοπό αυτό ήταν από την 1η Μαΐου 1984 μέχρι τις 30 Απριλίου 1985. Για το σκοπό αυτό, η Nakajima υπέβαλε όλα τα σχετικά στοιχεία και αποδεικτικά έγγραφα.  Γ. Κανονική αξία  (5) Όπως έχει ήδη προσδιορισθεί προσωρινά, διαπιστώθηκε τελικά ότι οι πωλήσεις της Nakajima στην εγχώρια ιαπωνική αγορά δεν ήταν επαρκείς ώστε να επιτρέψουν τον καθορισμό της κανονικής αξίας σ' αυτή τη βάση. Συνεπώς, η κανονική αξία για όλους τους τύπους των ηλεκτρονικών γραφομηχανών, καθορίστηκε με βάση την κατασκευασμένη αξία.  Η Nakajima ισχυρίσθηκε και πάλι ότι θα πρέπει να χρησιμοποιηθεί περιθώριο κέρδους χαμηλότερο από εκείνο που αναφέρεται στο σημείο 16 της αιτιολογίας του κανονισμού (ΕΟΚ) αριθ. 1698/85 του Συμβουλίου (3) και στο σημείο 8 της αιτιολογίας του κανονισμού (ΕΟΚ) αριθ. 2812/85 της Επιτροπής και θεμελίωσε τον ισχυρισμό αυτό στην ιδιαίτερη δομή της Nakajima.  Για το σκοπό αυτό, η Nakajima υπέβαλε αποδεικτικά στοιχεία που έδειχναν ότι η Nakajima, αντίθετα από όλες τις άλλες ιαπωνικές εταιρείες που αφορούσε η έρευνα σχετικά με τις ηλεκτρονικές γραφομηχανές καταγωγής Ιαπωνίας ήταν ουσιαστικά μόνο ένα εργοστάσιο που δεν διέθετε το παραδοσιακό δυναμικό πωλήσεων ή τις δομές πώλησης για οποιοδήποτε από τον περιορισμένο αριθμό προϊόντων που κατασκέυαζε. Η Nakajima πωλούσε τα προϊόντα της μόνο σε ελάχιστο αριθμό πελατών σε όλο τον κόσμο.  Επομένως, θεωρήθηκε παράλογο να εφαρμοσθεί για τη Nakajima το ίδιο περιθώριο κέρδους με αυτό που αναφέρεται στον κανονισμό (ΕΟΚ) αριθ. 1698/85, το οποίο καθορίσθηκε για εταιρεία με εντελώς διαφορετικά χαρακτηριστικά.  Κανένας άλλος εξαγωγέας, που αφορούσε αυτή η διαδικασία και για τον οποίο ήταν δυνατόν να καθορισθεί περιθώριο κέρδους επί των εγχωρίων πωλήσεων, δεν είχε την ίδια δομή με αυτήν της Nakajima.  Με βάση τα ανωτέρω, η Nakajima πρότεινε να χρησιμοποιηθεί περιθώριο κέρδους 26 % επί του κύκλου εργασιών της για τον προσδιορισμό της κανονικής αξίας. Λαμβάνοντας υπόψη την αποδοτικότητα της εταιρείας και την πολιτική της τιμολόγησης, αυτό το περιθώριο θεωρήθηκε εύλογο.  Η Nakajima υπέβαλε περαιτέρω αποδεικτικά στοιχεία, όσον αφορά ορισμένες άλλες πλευρές του υπολογισμού  της κανονικής αξίας, ιδίως ορισμένα στοιχεία κόστους, την άμεση και έμμεση εργασία και την έρευνα και ανάπτυξη. Μετά από εξέταση, τα στοιχεία που υποβλήθηκαν θεωρήθηκαν αποδεκτά.  Δ. Τιμή εξαγωγής  (6) Οι τιμές εξαγωγής καθορίστηκαν οριστικά με βάση τις τιμές που έχουν πράγματι πληρωθεί από τους εισαγωγείς στην Κοινότητα.  Ε. Περιθώρια ντάμπινγκ  (7) Η οριστική σύγκριση σε τιμές «εκ του εργοστασίου» μεταξύ της κανονικής αξίας και της τιμής εξαγωγής, που έγινε συναλλαγή προς συναλλαγή, δείχνει την ύπαρξη πρακτικής ντάμπινγκ όσον αφορά τις εξαγωγές στην Κοινότητα ηλεκτρονικών γραφομηχανών που κατασκευάζονται από τη Nakajima. Το περιθώριο ντάμπινγκ είναι ίσο με το ποσό κατά το οποίο η κανονική αξία όπως έχει καθοριστεί υπερβαίνει την τιμή εξαγωγής προς την Κοινότητα. Τα μέσα σταθμισμένα περιθώρια για όλες τις εξαγωγές στην Κοινότητα διαπιστώθηκε ότι ήταν 1,48 %. Με βάση τα χαρακτηριστικά της αγοράς για το εν λόγω προϊόν, αυτό το περιθώριο ντάμπινγκ πρέπει να θεωρηθεί ελάχιστο.  (8) Συνεπώς δεν πρέπει να θεσπιστούν μέτρα άμυνας κατά των εισαγωγών ηλεκτρονικών γραφομηχανών που κατασκευάζει η Nakajima,  ΑΠΟΦΑΣΙΖΕΙ:  Άρθρο μόνο  Περατώνεται η διαδικασία αντιντάμπινγκ όσον αφορά τις εισαγωγές ηλεκτρονικών γραφομηχανών που κατασκευάζει η Nakajima All Precision Co Ltd, καταγωγής Ιαπωνίας.  Βρυξέλλες, 12 Φεβρουαρίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 266 της 9. 10. 1985, σ. 5.  (3) ΕΕ αριθ. L 163 της 22. 6. 1985, σ. 1.


title: Απόφαση (ΕΕ) 2016/1873 του Συμβουλίου, της 10ης Οκτωβρίου 2016, σχετικά με την υπογραφή εξ ονόματος της Ευρωπαϊκής Ένωσης της συμφωνίας για τη σύσταση του Διεθνούς Ιδρύματος ΕΕ-ΛΑΚ

text:
               22.10.2016

               EL

               Επίσημη Εφημερίδα της Ευρωπαϊκής Ένωσης

               L 288/1

         ΑΠΌΦΑΣΗ (ΕΕ) 2016/1873 ΤΟΥ ΣΥΜΒΟΥΛΊΟΥ
   της 10ης Οκτωβρίου 2016
   σχετικά με την υπογραφή εξ ονόματος της Ευρωπαϊκής Ένωσης της συμφωνίας για τη σύσταση του Διεθνούς Ιδρύματος ΕΕ-ΛΑΚ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 209 παράγραφος 2 και το άρθρο 212 παράγραφος 1, σε συνδυασμό με το άρθρο 218 παράγραφος 5 και το άρθρο 218 παράγραφος 8 δεύτερο εδάφιο,
   Έχοντας υπόψη την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 23 Μαρτίου 2012 το Συμβούλιο εξουσιοδότησε την Επιτροπή να αρχίσει διαπραγματεύσεις ενόψει της σύναψης διεθνούς συμφωνίας μεταξύ της Ευρωπαϊκής Ένωσης και των κρατών μελών της και των χωρών της Λατινικής Αμερικής και της Καραϊβικής σχετικά με τη σύσταση του Ιδρύματος ΕΕ-ΛΑΚ ως διεθνούς οργανισμού.

               (2)

               Οι διαπραγματεύσεις για τη συμφωνία σύστασης του Διεθνούς Ιδρύματος ΕΕ-ΛΑΚ («η συμφωνία») ολοκληρώθηκαν επιτυχώς στις 29 Ιανουαρίου 2015.

               (3)

               Στόχος της εν λόγω συμφωνίας είναι η σύσταση του Ιδρύματος ΕΕ-ΛΑΚ ως διεθνούς οργανισμού με νομική προσωπικότητα βάσει του δημόσιου διεθνούς δικαίου.

               (4)

               Η συμφωνία πρέπει να υπογραφεί, εξ ονόματος της Ένωσης, με την επιφύλαξη της σύναψής της σε μεταγενέστερη ημερομηνία.

               (5)

               Όταν ενεργούν στο πλαίσιο του Ιδρύματος ΕΕ-ΛΑΚ, η Ένωση και τα κράτη μέλη της θα πρέπει να συντονίζουν τις θέσεις τους σύμφωνα με τις Συνθήκες και την αρχή της καλόπιστης συνεργασίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η εξ ονόματος της Ένωσης υπογραφή της συμφωνίας για τη σύσταση του Διεθνούς Ιδρύματος ΕΕ-ΛΑΚ, με την επιφύλαξη της σύναψής της.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την επομένη της έκδοσής της.

      Λουξεμβούργο, 10 Οκτωβρίου 2016.

            Για το Συμβούλιο

            Η Πρόεδρος

         G. MATEČNÁ


title: 2006/109/ΕΚ: Απόφαση της Επιτροπής, της  19ης Ιανουαρίου 2006 , για την αποδοχή ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές ορισμένων προϊόντων χύτευσης καταγωγής Λαϊκής Δημοκρατίας της Κίνας

text:
               17.2.2006

               EL

               Επίσημη Εφημερίδα της Ευρωπαϊκής Ένωσης

               L 47/59

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 19ης Ιανουαρίου 2006
   για την αποδοχή ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές ορισμένων προϊόντων χύτευσης καταγωγής Λαϊκής Δημοκρατίας της Κίνας
   (2006/109/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (εφεξής «βασικός κανονισμός»), και ιδίως το άρθρο 8,
   Κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   A.   ΔΙΑΔΙΚΑΣΙΑ

               (1)

               Το Συμβούλιο, με τον κανονισμό (ΕΚ) αριθ. 1212/2005 (2) (εφεξής «κανονισμός για τα οριστικά μέτρα»), επέβαλε οριστικό δασμό αντιντάμπινγκ στις εισαγωγές στην Κοινότητα ορισμένων προϊόντων χύτευσης καταγωγής Λαϊκής Δημοκρατίας της Κίνας (ΛΔΚ).

               (2)

               Μετά τη δημοσίευση του κανονισμού για τα οριστικά μέτρα, ουδεμία ανάληψη υποχρέωσης μπορούσε να γίνει δεκτή από την Επιτροπή. Κατά την έρευνα που οδήγησε στην επιβολή των οριστικών μέτρων, ορισμένοι παραγωγοί-εξαγωγείς είχαν εκδηλώσει την πρόθεσή τους να προτείνουν ανάληψη υποχρέωσης ως προς τις τιμές αλλά δεν παρείχαν επαρκώς τεκμηριωμένες προτάσεις ανάληψης υποχρέωσης εντός της προθεσμίας που είχε οριστεί στο άρθρο 8 παράγραφος 2 του βασικού κανονισμού. Εντούτοις, όπως αναφέρεται στην αιτιολογική σκέψη 152 του κανονισμού για τα οριστικά μέτρα, το Συμβούλιο, ενόψει της πολυπλοκότητας του θέματος για τους ενδιαφερόμενους οικονομικούς παράγοντες (κυρίως τις μικρές και μεσαίες επιχειρήσεις) και δεδομένου ότι δεν πραγματοποιήθηκε προσωρινή κοινοποίηση πριν από την οριστική κοινοποίηση, έκρινε ότι θα έπρεπε κατ’ εξαίρεση να επιτραπεί στους ενδιαφερομένους να ολοκληρώσουν τις προτάσεις τους για ανάληψη υποχρέωσης και μετά το πέρας της ταχθείσας προθεσμίας.

         Β.   ΑΝΑΛΗΨΗ ΥΠΟΧΡΕΩΣΗΣ

               (3)

               Μετά την προαναφερόμενη προθεσμία, το Εμπορικό Επιμελητήριο της Κίνας (Chamber of Commerce for Import and Export of Machinery and Electronics Products — CCCME), μαζί με είκοσι συνεργαζόμενες κινεζικές εταιρείες ή συνεργαζόμενους ομίλους εταιρειών, περιλαμβανομένου του συνδεδεμένου εισαγωγέα ενός εκ των ομίλων (εφεξής «οι εταιρείες»), πρότειναν κοινή ανάληψη υποχρέωσης. Η ανάληψη υποχρέωσης προβλέπει ότι οποιαδήποτε παράβαση εκ μέρους μιας εταιρείας ή του CCCME της Κίνας θεωρείται παράβαση της ανάληψης υποχρέωσης από όλα τα υπογράφοντα μέρη. Ωστόσο, δεδομένου ότι οι μεταπωλήσεις του συνδεδεμένου εισαγωγέα στην Κοινότητα δεν τελούν υπό την αιγίδα του CCCME, οποιαδήποτε παράβαση εκ μέρους του συνδεδεμένου αυτού εισαγωγέα ή των συνδεδεμένων με αυτόν εξαγωγέων στη ΛΔΚ θεωρείται ότι διαπράττεται μόνο από τον συγκεκριμένο όμιλο. Οι κινεζικές αρχές υποστήριξαν την πρόταση για ανάληψη υποχρέωσης.

               (4)

               Βάσει της εν λόγω ανάληψης υποχρέωσης, το CCCME και οι εταιρείες αναλαμβάνουν να διασφαλίσουν την εξαγωγή του υπό εξέταση προϊόντος στην ελάχιστη τιμή που καθορίζεται στο επίπεδο εξάλειψης των ζημιογόνων επιπτώσεων του ντάμπινγκ ή πάνω από αυτήν. Επιπροσθέτως, η υποβληθείσα πρόταση προβλέπει την τιμαριθμική αναπροσαρμογή της ελάχιστης τιμής του υπό εξέταση προϊόντος σύμφωνα με τις δημόσιες διεθνείς ανακοινώσεις τιμών της κυριότερης πρώτης ύλης του, δηλαδή του χυτοσιδήρου, δεδομένου ότι οι τιμές των προϊόντων χύτευσης υφίστανται μεγάλες διακυμάνσεις σε συνάρτηση με τις τιμές χυτοσιδήρου.

               (5)

               Με βάση τα ανωτέρω, η Επιτροπή θεωρεί ότι η κοινή ανάληψη υποχρέωσης που πρότειναν το CCCME και οι εταιρείες μπορεί να γίνει αποδεκτή εφόσον εξαλείφει τις ζημιογόνες επιπτώσεις του ντάμπινγκ. Επιπλέον, οι τακτικές και λεπτομερείς εκθέσεις που ανέλαβαν να υποβάλλουν στην Επιτροπή το CCCME και οι εταιρείες θα επιτρέπουν την αποτελεσματική παρακολούθηση, ενώ ο κίνδυνος καταστρατήγησης της ανάληψης υποχρέωσης θεωρείται περιορισμένος.

               (6)

               Για να καταστεί δυνατό στην Επιτροπή να παρακολουθεί αποτελεσματικά τη συμμόρφωση προς την ανάληψη υποχρέωσης, όταν υποβάλλεται στην αρμόδια τελωνειακή αρχή αίτηση θέσης σε ελεύθερη κυκλοφορία σύμφωνα με την ανάληψη υποχρέωσης, η απαλλαγή από το δασμό προϋποθέτει την προσκόμιση εμπορικού τιμολογίου το οποίο θα περιλαμβάνει τουλάχιστον τα στοιχεία που απαριθμούνται στο παράρτημα του κανονισμού (ΕΚ) αριθ. 268/2006 του Συμβουλίου (3). Αυτά τα στοιχεία είναι επίσης αναγκαία για να μπορούν οι τελωνειακές αρχές να επαληθεύουν με ικανοποιητική ακρίβεια ότι η αποστολή αντιστοιχεί στα εμπορικά έγγραφα. Αν δεν προσκομιστεί το εν λόγω τιμολόγιο ή αν το τιμολόγιο δεν αντιστοιχεί στο προϊόν που προσκομίζεται στο τελωνείο, επιβάλλεται ο ανάλογος δασμός αντιντάμπινγκ όπως καθορίζεται με τον προαναφερόμενο κανονισμό.

               (7)

               Για να εξασφαλιστεί η ουσιαστική τήρηση της ανειλημμένης υποχρέωσης, οι εισαγωγείς πληροφορούνται από τον προαναφερθέντα κανονισμό ότι οποιαδήποτε καταστρατήγηση της ανάληψης υποχρέωσης μπορεί να οδηγήσει στην αναδρομική εφαρμογή του δασμού αντιντάμπινγκ για τις σχετικές συναλλαγές.

               (8)

               Σε περίπτωση καταστρατήγησης ή ανάκλησης της ανάληψης υποχρέωσης, ή σε περίπτωση που η Επιτροπή ανακαλέσει την αποδοχή της ανάληψης υποχρέωσης, ο δασμός αντιντάμπινγκ που έχει επιβληθεί σύμφωνα με το άρθρο 9 παράγραφος 4 του βασικού κανονισμού εφαρμόζεται αυτομάτως δυνάμει του άρθρου 8 παράγραφος 9 του βασικού κανονισμού,

         ΑΠΟΦΑΣΙΖΕΙ:
   Άρθρο 1
   Η ανάληψη υποχρέωσης, την οποία πρότειναν το Chamber of Commerce for Import and Export of Machinery and Electronics Products (CCCME) της Κίνας και οι συνεργαζόμενοι παραγωγοί που αναφέρονται στη συνέχεια, στο πλαίσιο της διαδικασίας αντιντάμπινγκ όσον αφορά τις εισαγωγές ορισμένων προϊόντων χύτευσης καταγωγής Λαϊκής Δημοκρατίας της Κίνας, γίνεται αποδεκτή.

               Εταιρεία

               Πρόσθετος κωδικός Taric

               Beijing Tongzhou Dadusche Foundry Factory, ανατολικά του Dongtianyang, Dadushe, Tongzhou Beijing

               A708

               Botou City Simencun Town Bai Fo Tang Casting Factory, Bai Fo Tang Village, Si Men Cun Town, Bo Tou City, 062159, Hebei Province

               A681

               Botou City Wangwu Town Tianlong Casting Factory, Changle Village, Wangwu Town, Botou City, Hebei Province

               A709

               Changan Cast Limited Company of Yixian Hebei, Taiyuan main street, Yi County, Hebei Province, 074200

               A683

               Changsha Jinlong Foundry Industry Co., Ltd, 260, Jinchang Road, JinJing Town, Changsha, Hunan

               A710

               Changsha Lianhu Foundry, Lianhu Village, Yuhuating Town, Yuhua District, Changsha, Hunan

               A711

               Κατασκευή και πώληση από την GB Metal Products Co., Ltd Zhuanlu Town, Dingzhou, Hebei ή κατασκευή από την GB Metal Products Co., Ltd Zhuanlu Town, Dingzhou, Hebei και πώληση από τη συνδεδεμένη με αυτήν εταιρεία πώλησης GB International Trading Shanghai Co. Ltd, B301-310 Yinhai Bldg., 250 Cao Xi Rd., Shanghai

               A712

               Guiyang Bada Foundry Co., Ltd, Mengguan Huaxi Guiyang, Guizhou

               A713

               Hebei Jize Xian Ma Gang Cast Factory, Nankai District, Xiao Zhai Town, Jize County, Handan City, Hebei

               A714

               Κατασκευή και πώληση από την Hebei Shunda Foundry Co., Ltd Qufu Road, Quyang, 073100, PRC, ή κατασκευή από την Hebei Shunda Foundry Co., Ltd Qufu Road, Quyang, 073100, PRC, και πώληση από τη συνδεδεμένη με αυτή εταιρεία πώλησης Success Cast Tech-Ltd, 603A Huimei Business Centre 83 Guangzhou Dadao(s), Guangzhou, 510300

               A715

               Hong Guang Handan Cast Foundry Co., Ltd, Nankai District, Xiao Zhai Town, Handou City, Jize County, Hebei

               A716

               Κατασκευή από την i) Zibo Benito Metalwork Co., Ltd, No. 1, Shitanwu, Boyi Road, Boshan District, Zibo City, Shandong China, 255201, ii) Benito (Tianjin) Metals Products Co., Ltd, Da Lu Zhuang Village, Bei Zha Kou Town, Jin Nan District, Tianjin ή iii) Qingdao Benito Metals Products Co. Ltd, Yan Jia Ling Village, Tong Ji Jie Dao Office, Jimo City, Qingdao, Shandong Province και αποκλειστική εισαγωγή από την Fundició Dúctil Benito, Via Ausetania, 11, 08560 Manlleu, Barcelona, España

               A717

               Qingdao Qitao Casting Co., Ltd, Nan Wang Jia Zhuang Village, Da Xin Town, Jimo City, Qingdao, Shandong Province, 266200

               A718

               Shandong Huijin Stock Co., Ltd, North of Kouzhen Town, Laiwu City, Shandong Province, 271114

               A684

               Shane City Fangyuan Casting Co., Ltd, West of Nango Village, Shiliting Town, Shane City, Hebei Province

               A719

               Shanxi Yuansheng Casting and Forging Industrial Co. Ltd, No. 8 DiZangAn, Taiyuan, Shanxi, 030002

               A680

               Tianjin Fu Xing Da Casting Co., Ltd, West of Nan Yang Cun Village, Jin Nan District, 300350, Tianjin

               A720

               Weifang Jianhua Casting Co., Ltd, Kai Yuan Jie Dao Office, Hanting District, Weifang City, Shandong Province

               A721

               Zibo City Boshan Guangyuan Casting Machinery Factory, Xiangyang Village, Badou Town, Boshan District, Zibo City Shandong Province

               A722

               Zibo Dehua Machinery Co., Ltd, North of Lanyan Street, Zibo High-tech Developing Zone

               A723

         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 19 Ιανουαρίου 2006.

            Για την Επιτροπή

         Peter MANDELSON

            Μέλος της Επιτροπής

      (1)  ΕΕ L 56 της 6.3.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2117/2005 (ΕΕ L 340 της 23.12.2005, σ. 17).

      (2)  ΕΕ L 199 της 29.7.2005, σ. 1.

      (3)  Βλέπε σελίδα 3 της παρούσας Επίσημης Εφημερίδας.